FRØKEN JULIE
"Hun hadde fått en overmåte vakker dukke i gave.
For en praktfull dukke. Så lys og vever.
Den lot ikke til å være skapt for denne sørgelige verden."
Mamma...
Mamma ...!
IRLAND 1890 SANKTHANSAFTEN
Diana!
Jeg kjørte Baronen til toget. Rart at ikke frøken Julie ble med.
Hele kretsen deres feirer Sankthans. Stort arrangement.
Han satte igjen støvlene til puss, og skiftet til noe stiligere.
Hans Stilighet. Hans overmåte guddommelige Stilighet.
Hans forfengelige, særs elegante høyhet. Sir Støvel, tror jeg.
Baronen gikk inn på stasjonen, og sa han hentet noe til meg.
Da han kom ut, la han noe i en mappe.
Gjett hva som var i mappen. Reisebrosjyrer.
Som om folk som meg reiser sånn.
Men ingen penger. Folk som det tenker ikke sånn.
Nei, det gjør de ikke.
Ved stallen ber jeg stallgutten ta seg av hestene og går inn, –
- og der ser jeg frøken Julie først i dansen med... skogvokteren!
Når hun ser meg, styrter hun til og befaler meg å danse med henne.
Hun tror hun kan styre alle.
Jeg burde ikke snakke. Jeg kan ikke styre noe.
Kom og se på bildene, Kathleen.
Paris. Roma.
Det er Comosjøen. Det stedet kjenner jeg.
Så nydelig.
Jeg er sulten!
- Det er nyrer, livretten din. - Herlig.
Du har rett. Min store délice. Du skulle varmet tallerkenen.
Du er verre å gjøre til lags enn Baronen.
Gi meg et glass.
Et ordentlig glass. Et av de fine, når man drikker bon vin.
Temmelig god. Bare en anelse for kald.
- Hva er det som lukter så fælt? - Noe djevelskap til hunden.
Frøken Julie tror den er gravid igjen, -
- fordi den har løpt rundt med skogvokterens hund.
Frøken Julie sa hun så dem, og at hun ble kvalm.
Hun vil heller at hunden dør enn å få en bastard. Gud nåde henne.
Du skulle sett henne da hun kom til dansen.
Hun så ut som om hun hadde tatt en blund i gresset.
Sånn ville ikke vi oppført oss.
Men frøken Julie er elegant.
Praktfull.
- Midjen hennes, og halsen. - Gi deg.
Jeg har hørt hva Clara sier.
Hun har sett henne naken mange ganger, når hun bader henne.
Clara er for skjeløyd til å se rett.
Dere er alltid misunnelige på hverandre.
Jeg har ridd med henne, så jeg kjenner henne.
Hvordan hun sitter på hesten. Benene hennes.
Og hvordan hun danser.
Vel...
Er den ferdig? Abort-giften min.
Driver damene og koker heksebrygg til Sankthans?
Hør.
Dans med meg igjen.
Ikke for å være uhøflig, men jeg har lovt å danse med Kathleen.
Få låne ham, Kathleen. Du kan gå og hvile deg.
Hvis frøken Julie er så elskverdig, skal ikke han si nei.
Gå, du, John, og vær takknemlig for æren.
Om jeg får være så fri, og ikke for å støte noen...
Bør egentlig frøken Julie danse to ganger med samme kavaler?
Hva er det du sier? Jeg, fruen i huset, -
- beærer folkenes låvedans med min tilstedeværelse.
Men jeg må danse med en som kan trinnene, ellers blir jeg til latter.
Som De befaler, frøken Julie.
Jeg står til tjeneste.
I dag vil jeg se bort fra stand og stilling, og det må du også.
Kom, gi meg armen.
Takk, John. Jeg vil ikke behandle deg som underlegen.
La oss gå gjennom hallen. Det vil du vel gjerne, hva?
Ikke vær redd, Kathleen. Jeg stikker ikke av med din forlovede.
Det er han jo, ikke sant?
Du er en fremtidens mann, er du ikke?
Diana, kom her.
Kom her.
Stakkars deg. Jeg vet det.
Jeg hadde ikke så mye i maten din.
Det meste var fint kjøtt. Du klarer deg.
Hør.
Liker du det?
Bli her.
Jeg gikk fra henne.
Hun er merkelig.
Hun er alltid merkelig.
- Er du sint på meg? - For hva da?
Over så lite som at dere to gikk deres vei?
Du er en fornuftig pike, Kathleen.
Du blir en god kone.
Tenk hva Baronen ville sagt hvis han så hvordan hun tedde seg.
- Så du henne? - Om jeg så henne?
Er det mulig?
Er du smigret?
Ikke bare vær enda en hund, da.
For en sjarmerende kavaler, som løper fra en dame.
Som De ser, skyndte jeg meg tilbake -
- for å være hos damen jeg hadde løpt fra.
Hvorfor livré på Sankthansaften? Ta den av med en gang.
Må jeg få gå på kammerset? Den svarte jakken min henger der.
Gå på kammerset ditt, da.
Jeg blir med og passer på at du ikke løper fra meg igjen.
Frøken Julie, De tillater vel at jeg henter den?
Kathleen, er du og John forlovet?
Forlovet?
Dere virker så fortrolige.
På en måte. Vi kaller det det.
- Dere kaller det det? - Er De ikke forlovet selv?
Frøken Julie, jeg er trett. Får jeg gå opp på kammerset?
Très gentil, monsieur John. Très gentil.
Vous voulez plaisanter, madame.
Et vous voulez parler français.
- Hvor har du lært fransk? - I Sveits.
Jeg var vinkelner på et hotell i Luzern.
Du ser jo rent ut som en gentleman. Charmant.
- Nå smigrer De. - Hvorfor skulle jeg smigre?
Min beskjedenhet forbyr meg å tro -
- at De skulle gi en sånn som meg komplimenter.
Derfor antar jeg at De smigret, eller enda verre, var nedlatende.
Hvor har du lært å snakke sånn?
De ville neppe trodd hvor mange slags steder jeg har vært.
- Men du er født heromkring? - Ja, far drev gård rett over veien.
Jeg besøkte hagen Deres lenge før Baronen ga meg stilling.
Jeg så Dem som liten pike, -
- men De la ikke merke til meg.
Hvem ga deg lov til å gå i hagen vår?
Jeg husker en gang...
Nei, det forteller jeg Dem ikke.
- Er det stygt? - Nei.
Men Kathleen kunne hørt det.
Fra kammerset sitt?
Jeg tror hun snorker.
Hun gjør ikke det, men hun snakker i søvne.
Hvordan vet du det?
Hvorfor setter du deg ikke?
Det sømmer seg ikke når frøken Julie er til stede.
- Men hvis jeg befaler det? - Da adlyder jeg.
Gi meg noe å drikke.
Jeg vet ikke hva vi har i isskapet. Jeg tror det bare er øl.
Jeg har en enkel smak.
Det er øl jeg vil ha.
- Frøken Julie. - Takk. Skal ikke du ha?
Jeg liker ikke øl, men selvsagt, hvis De befaler...
En høflig herremann holder da sin dame med selskap.
De har så rett.
Gi meg en skål.
Er du blyg?
På Deres vel, frøken Julie.
Bravo.
Kyss skoen min nå, så det blir helt riktig.
Ypperlig...
Du skulle vært skuespiller.
Dette går ikke an.
Frøken Julie. Noen kan se oss.
- Hva har det å si? - Da ville folk begynt å snakke.
Frøken skulle hørt praten gå da vi danset.
Hva sa de, da? Sett deg.
- Få høre. - De er ikke noe barn.
Når de ser en dame sitte alene og drikke med en lakei om natten...
Vi er ikke alene. Kathleen er her. Kom, vi henter henne.
La henne være!
- Hva for noe? - Ikke bry de som hviler.
Hun sto ved komfyren hele dagen, laget mat selv til hunden Deres.
Hun har fortjent en hvil.
Så snill du er.
Skal vi gå og plukke syriner?
Det kan jeg ikke. Absolutt ikke.
Jeg befaler det.
Gå.
Unnskyld, frøken Julie.
Hun ble syk av suppen De sa jeg skulle gi henne.
Jeg ga henne nesten ikke noe. Det kunne drept henne.
Jeg liker å ta henne med ut i solskinnet.
Hun elsker å løpe i ring på plenen, -
- og så legger hun seg på de varme steintrinnene i solen.
Jaså.
Du kan beholde henne.
Det er John sitt. Ta resten.
Jeg sendte ham ut for å plukke blomster til meg.
Syriner.
Frøken Julie, jeg er trett.
Hvis De ikke trenger meg, kan jeg legge meg?
Hvorfor ville du ikke gå ut i hagen med meg?
Jeg forstår ikke hva du er redd for.
Far er ikke hjemme engang, og de andre...
De er ansatt for å arbeide her, som deg.
Tror du de ville trodd jeg var forelsket i en lakei?
Sånt skjer.
- Det kunne hende. - For en fantasi.
Jeg kunne kommet ned.
Ikke kom ned, frøken Julie. Folk vil si at De falt.
De er merkelig.
Det er du også. Livet er merkelig.
Menneskene, alt.
Vi er bare skum som flyter på vannet til vi synker.
Av og til drømmer jeg at jeg står på en søyle og ikke kan komme ned.
Jeg blir svimmel når jeg ser ned, men jeg må ned.
Jeg er så redd for å falle.
Jeg kan ikke holde fast og lengter etter å falle, men jeg faller ikke.
Og likevel får jeg ikke fred før jeg kommer ned.
Jeg ville gått ned, jeg ville falt.
Og om jeg kom ned på bakken, så ville jeg lenger ned.
Dypt ned i selve jorden.
Har du noen gang følt noe slikt?
Nei...
Jeg drømmer at jeg ligger under et høyt tre i en mørk skog.
Jeg vil opp i toppen -
- og se ut over det lyse landskapet, der solen skinner, -
- så jeg kan plyndre redet der gulleggene ligger.
Jeg klatrer og klatrer, men stammen er så tykk og glatt, -
- og det er så langt til den første grenen.
Men jeg vet at hvis jeg bare rakk opp til den første grenen -
- så ville jeg lett kommet meg helt til topps.
Jeg har ikke nådd den ennå...
...den første grenen, men det skal jeg, -
- om det så bare blir i drømme.
Er du noen gang redd for å høre at du ikke er ønsket lenger?
At du ikke hører til?
Jeg delte seng med lillebror, og en morgen, da jeg var åtte år, -
- våknet jeg opp og fant ham død ved siden av meg.
Jeg så døden for første gang, og var redd, men ikke på den måten.
Lillebror, i sin åpne kiste.
Da krøp kulden inn i ryggmargen på meg.
Den er alltid der, den sitter i meg.
Jeg skal aldri tilbake til det jeg er født som.
Der jeg hørte til før.
La oss plukke ni sommerblomster og legge under puten, -
- så blir drømmene våre oppfylt.
- Hva har du fått i øyet? - Bare et rusk.
Sitt ned.
Sitt stille.
Neimen, jeg syns du skjelver.
Forsiktig. Je ne suis qu'un homme.
Sitt stille.
Ja...
Nå er det vekk.
Kyss min hånd og si takk.
Kathleen er ikke langt unna. Hør på meg.
- Kyss hånden min først. - Hør på meg.
- Da må De ta skylden selv. - For hva?
Er De et barn?
- De leker med ilden. - Nei, jeg drømmer.
Det gjør De ikke.
Skam deg. Du skulle skamme deg, John.
- Mente De det? - Ja.
Jeg er lei denne leken, og ber om å få gå til arbeid igjen.
Baronen kommer hjem i morgen, og vil ha nypussede støvler.
Stans!
- Jeg forbyr det. Sett dem vekk. - Det er min plikt. Jeg må.
Han er en god herre, og jeg er ikke lekekameraten Deres.
Puss mine sko først.
- Så stolt du er. - På noen måter, på andre ikke.
Skjenk oss en dram. En sterk en, til Sankthans.
Jeg skal tømme glasset i ett drag.
Takk, John. Så snilt av deg.
Har du noengang vært forelsket?
Vi bruker ikke det ordet, men jeg har likt mange piker.
En gang jeg ikke fikk en pike jeg ville ha, ble jeg syk.
Skrekkelig syk, som en prins i et eventyr, -
- som ikke kan spise eller drikke for bare kjærlighet.
Hvem var det?
Det var Dem.
Vet De hvordan verden ser ut fra min plass? Det gjør De ikke.
Dere er som falker, dere flyr høyt oppe på himmelen.
Man ser sjelden ryggen på dem, for de bare svever forbi, høyt oppe.
Kom.
Bli med meg.
Se her.
Det er som å ha sin egen hemmelige verden.
Fortell om hjemmet ditt.
Det må være en grenseløs ulykke å være fattig.
Frøken Julie...
En hund kan ligge på en grevinnes sofa.
En hest kan bli klappet på mulen av en ung dame, -
- men en gårdsgutt...
Vel...
Hjemmet mitt...
...det er et skur -
- langt ute i den grå utmarken, der det ikke gror et eneste tre.
De kan ikke se den herfra. Ikke engang fra toppen. Den er skjult.
Noen ganger, som gutt, ble jeg dratt hit av å se slottet Deres.
Hagen Deres.
Når jeg kom nær nok, kunne jeg se muren rundt parken Deres.
Om kvelden klatret jeg opp på muren for å se hjemmet Deres.
Det var mye mer storslått enn kirken.
Jeg hadde aldri vært der inne, -
- men senere i livet vendte tankene mine alltid tilbake dit.
Jeg, på muren, i skyggen av trærne, overgrodd av kaprifolier, -
- der jeg så folk komme og gå som om de var konger og keisere.
Jeg visste at den verden aldri ville bli min.
Og så, en dag...
...fikk jeg øye på en rosa kjole og et par hvite strømper.
Jeg så Dem der De gikk rundt mellom rosene.
Ja... jeg ble forelsket.
Jeg ville snakke med Dem. Jeg ville...
...berøre Dem.
Og jeg tenkte -
- at hvis det er sant at en tyv kan komme i himmelen til englene, -
- hvorfor slipper ikke en bondegutt som meg inn i Baronens hage -
- for å leke med datteren hans?
Søndagen etter vasket jeg meg med såpe og varmt vann, -
- tok på mine beste klær og gikk i kirken, der jeg kunne se Dem.
Jeg så Dem. Ja, frøken Julie, jeg så Dem -
- og gikk hjem fast bestemt på å dø.
Men jeg ville dø vakkert og fredelig, uten smerter.
Så kom jeg på at det var farlig å sove under en rødhyll.
Jeg visste hvor det sto en stor en, i full blomst.
Jeg plukket alle blomstene og redde seng i den store havrekisten.
Jeg la meg ned, lukket lokket over meg...
...og lukket øynene.
Jeg sovnet på de giftige hylleblomstene, -
- og da jeg våknet, var jeg veldig syk.
Men jeg døde ikke, som De ser.
Jeg visste at jeg aldri kunne få Dem.
De er alt jeg aldri kan få.
Du snakker som...
...som i bøkene mine.
- Har du gått på skole? - Ikke mye.
Men jeg har lest mye, og gått i teater, -
- og lyttet til samtalene mellom de fine.
Jeg prøver til og med å snakke som dem.
- Lytter du til det vi sier? - Ja, og jeg har hørt så mangt.
Når jeg har kjørt Dem, eller rodd Dem og Deres venninne på sjøen.
- Hva da? Si det. - Det kan jeg ikke gjenta.
Jeg ble overrasket. Jeg forsto ikke hvor De hadde lært slike ord.
Kanskje det egentlig ikke er så stor forskjell på folk.
- Får jeg gå og legge meg? - Legge deg? På Sankthans?
Å danse med gårdsfolkene frister ikke.
God natt, frøken Julie. Sov godt.
Hent båten og ro meg ut på sjøen. Jeg vil se solen.
- Er det klokt? - Frykter du for ditt omdømme?
Jeg vil ikke bli til latter, eller sagt opp uten anbefaling.
- Kanskje jeg skylder Kathleen det. - Er du redd Kathleen?
- Gå i seng. - Kommanderer du meg nå?
Ja, denne ene gangen, for Deres egen skyld.
Det er langt på natt, og De har drukket. De vet ikke hva De gjør.
Folkene leter etter meg. De må ikke finne meg her med Dem.
Jeg liker folkene, og de meg. La dem komme, så skal du se.
Nei, frøken Julie, de liker Dem ikke.
De tar imot pengene Deres og spytter etter Dem.
- Hvorfor? Jeg har aldri såret dem. - Pøbelen er alltid feig.
De har svikefulle hjerter.
I en sånn knipe kan man bare flykte. La oss flykte.
- Hvor da? Rommet mitt? - Nei, mitt.
Der er vi trygge. Jeg skal passe på Dem.
- Der leter de etter deg. - Jeg låser.
- Og hvis de bryter seg inn? - Da skyter jeg.
Kom!
- Lover du at... - Jeg lover.
Jeg vet ikke hvem jeg er.
Jeg vet ikke hvem De er.
Ikke jeg heller.
Vet De ikke hvem jeg er? Sa De det?
Nei.
'Nei' hva?
Kom bort hit.
Deres hånd i min.
Det fortalte jeg Dem ikke.
Den gangen jeg så Dem i hagen...
Jeg satt i timevis på muren og så på huset til solen gikk ned.
Og så... Kanskje De vil forakte meg nå, -
- men jeg gjorde noe jeg aldri hadde våget før.
Jeg hoppet ned på den andre siden -
- og håpet De ville komme ut igjen, så jeg fikk snakke med Dem.
Jeg vet ikke hva jeg tenkte på. Jeg visste jeg ikke hørte til der.
Jeg var veldig redd, frøken Julie.
Jeg visste hvem jeg var.
En gutt som fant sin bror død av sult i sengen, -
- og min far sa at jeg aldri måtte ergre Baronen.
At Baronen hadde vært svært snill med oss.
Jeg måtte ut av hagen. Det var forbudt, og far ville blitt sint.
Da så jeg noen komme.
Det var Baronen.
Hjertet mitt hamret.
Jeg styrtet blindt gjennom bringebærkrattet.
Tornene flerret meg, og tistlene stakk meg i føttene.
En uke senere så jeg Dem igjen.
De gikk rundt blant rosene i dype tanker.
De så så ensom ut. Ulykkelig, til og med.
De så meg ikke.
Jeg skulle ønske De hadde.
Vær så snill! Jeg ber Dem.
Jeg er lei for det. Virkelig lei for det.
De forstår ikke.
Unnskyld. Tilgi meg.
Jeg kan ikke bli her lenger.
Bli her inne til jeg får passet på at Kathleen ikke ser Dem.
Kathleen? Vær så snill.
Vær så snill, Kathleen.
Vær så snill, bli her.
Bare en liten stund. Bli her inne.
Det fins ting jeg ikke kan styre nå.
Jeg kan ikke styre frøken Julie.
Ikke si noe. Vent, jeg skal snakke.
Jeg skal komme tilbake.
Bli her inne nå, Kathleen. Gjør det for meg.
For oss to.
Prøv å sove.
Vær så snill, du trenger søvn.
Kathleen kan ha hørt oss.
Jeg tror hun vet det.
Hva skal vi gjøre? Hva kan vi gjøre, John?
Vi?
Vi...
Vi har gjort det alle gjør. Det er Sankthansaften, frøken Julie.
Fra midnatt til daggry får elskende åpne hjerter og lender.
Hør her, vi... vi kunne rømme. Reise langt vekk.
- Dra? - Langt vekk. Til Sveits.
Innsjøene i Italia. Comosjøen. Der har jeg vært.
Livet har gitt oss et svar. Det er et mirakel. Jeg har et bilde her.
Det er livet, det. Nye ansikter hele tiden.
Ikke et øyeblikks tid til sorger, eller tvil om hva man skal bedrive.
Folk som danser natt og dag, tog som fløyter, -
- og lyden av klingende gullmynt. Det er livet, Julie.
Evig sommer, appelsintrær, laurbærtrær.
Jeg åpner hotell, et førsteklasses, med førsteklasses kunder.
- Et hotell? - Ja, det lever vi av.
De vil bli hotellets stolthet. Med Deres utseende er det helt sikkert.
De vil aldri være ensom igjen. Jeg skal passe på Dem.
Det lover jeg. Frihet. Ingen murer og hager.
De vil sitte der som en dronning og regjere slavene med en bjelle.
Gjestene defilerer forbi tronen og byr frem sine offergaver.
Folk vil skjelve når de rekker frem en regning, -
- og De blidgjør dem med Deres vakre smil.
En dag er jeg like rik som Deres far. Kanskje jeg kjøper ham ut.
Si du elsker meg, ellers er jeg ikke noe.
Ikke her og nå. Ingen følelser nå, for da er alt fortapt.
Vi må holde hodet kaldt.
Vi setter oss ved bordet. Sett Dem der.
Så sitter jeg her, og så prater vi, som om ikke noe har skjedd.
- Har du ingen følelser? - Få har så sterke følelser som meg.
I sted holdt du rundt meg, jeg lå i sengen din...
- Da, ja. Nå har vi annet å tenke på. - Ikke skjenn på meg!
Vi begikk en feil, en stor feil. Ingen vits i å begå flere.
Baronen kommer snart, men før det må jeg vite om De har tro på meg.
Hvordan klarer vi alt det? Vi har ikke penger.
Sant nok.
De skal bli min kompanjong. Jeg trenger pengene Deres.
Jeg har ingen penger. Jeg eier ingenting selv.
Det var vel det, da.
Tror du jeg vil være her i huset som din kvinne?
Tror du jeg vil la folk peke på meg og le av meg?
Tror du jeg kan se far i øynene? Hva har jeg gjort?
Ikke prøv deg. Skru av springvannet.
- Vet du hva kjærlighet er? - Jeg? Om jeg gjør!
- Tror du det er første gang? - Nå forakter du meg.
Ikke lat som om du er nervøs, eller er så spesiell.
Nå er vi like.
Se her, vesla mi.
Nå skal du få et glass av noe veldig godt.
- Hvor har du den fra? - Kjelleren.
Fars vin?
Er den ikke god nok for svigersønnen hans?
- Din tyv! - Skal du sladre? Skål for tåpene.
- Jeg er så ulykkelig. - For hva?
Tenk på Kathleen. Jeg måtte forby henne å være på kjøkkenet!
- Tror du ikke hun har følelser? - En hushjelp er en hushjelp.
Og en hore er en hore!
Å gud, jeg er så redd.
Jeg er i et mørkt hull, og det føles som om jeg synker.
Du er syk, unge dame.
Jeg synes synd på deg.
Da jeg var liten gutt og smugkikket på deg i hagen -
- og så deg vandre blant rosene med de spede hvite anklene dine...
...fikk jeg samme skitne tanker som alle unggutter.
Du sa du ville dø for meg. Det var løgn.
Jeg måtte finne på noe. Vakre ord får kvinner til å sprike.
- Bytting! - Pass på at du ikke får en.
- Nå har du sett haukens rygg. - Ryggen, nei?
- Kan en sjel være så uren? - Vask det av!
Din rakker! Stå når jeg snakker til deg!
- Stå når jeg snakker til deg! - Rakker? Ti still, din hore!
Hold munn og forsvinn! Du har ikke noe her å gjøre!
Kathleen vil ikke ha sånne som deg på kjøkkenet!
Ville vel hun oppført seg så tarvelig og budt seg frem sånn?
Tror du du er i en dyrepark? Eller på horehus?
Jeg er avskum, jeg er ikke noe. Jeg hører ikke til her, det vet jeg.
Men vær så snill, hjelp meg, John.
Jeg må finne en utvei.
Vær så snill, hjelp meg å finne en utvei.
Det er litt min skyld også, men tror du at en som meg -
- ville våget å se på deg hvis du ikke hadde tigget om det?
- Vær så snill. - Jeg er fortsatt forbløffet.
Men seieren var for lett til å være spennende.
Ikke si mer.
Unnskyld. Jeg vil ikke slå en som er vergeløs.
Jeg skal ikke benekte at jeg var glad for å oppdage -
- at det som blendet oss ved deg bare var glitter.
At det er pudder på det fine kinnet.
At det er møkk under de grimete neglene.
At lommetørkleet som dufter av parfyme er skittent, Julie.
Men det gjør vondt å se at det jeg lengter etter -
- så langtfra er ekte. Det er ikke noe, det er verdiløst.
Det er sørgelig at du sank så dypt. Mye lavere enn din egen kokke.
Det gjør vondt å se høstens siste blomster -
- henge med hodet, visne, knust av regnet og råtnet til jord.
Du snakker som om du står over meg alt.
Jeg er barn av en baron. Det kan du aldri oppnå.
Det er sant. Men jeg kan få en baron, med din hjelp.
- Du er en tyv. Det er ikke jeg. - Det fins det som er mye verre.
Dessuten tjener jeg i et hus -
- og regner meg som medlem av familien, et barn av huset.
Ingen ser det som tyveri om et barn plukker et bær fra busken.
Frøken Julie...
De er en vidunderlig kvinne. Altfor god for en som meg.
De hadde drukket, handlet halsløst, og nå vil De skjule feilen -
- ved å innbille dem at De elsker meg.
Hvis mitt ytre lokket Dem, er ikke Deres kjærlighet bedre enn min.
Jeg kan være Deres hund, som De kan klappe når De vil, -
- men det er ikke nok. Jeg får Dem aldri til å elske meg.
Er du helt sikker?
Sier De at det kunne gå an?
At jeg kunne forelske meg i Dem?
Ja, det kunne jeg.
De er vakker, De er fin. Det liker jeg hos en kvinne.
De er dannet. Vi kunne lese sammen.
Alle de store forfatterne. Vi kunne diskutere dem.
Den ilden De tenner i en mann slukner ikke så fort.
- Deres kyss er som sterkt krydder. - La meg være!
Du er motbydelig, som en rotte.
Jeg hater deg.
Så røm sammen med meg.
Ja, vi skal rømme.
- Er du min venn? - Til tider, ja.
Men ikke stol på meg.
Du må forstå meg, du må se meg.
Ikke fortell meg alle hemmelighetene Deres.
Det vil De angre på.
Du høres ut som mor.
Hun var så vakker.
Se på dette bildet av henne.
Hun ville ikke bli mor.
Hun smilte til meg, men mente det ikke.
Når jeg tenker på henne, så smiler munnen min...
- men jeg smiler ikke inni meg.
Ikke drikk mer.
Det føles som om jeg er avskåret fra alt liv.
I mitt indre...
...inni meg er det ikke noe.
Et svart hull.
Hun lærte meg...
...å mistro og hate alle menn.
Jeg lovte henne, som liten pike på ti år, -
- at jeg aldri i livet -
- skulle bli slaven til en mann.
Jeg forsto ikke engang hva det betød.
- Da hater De meg også. - Ja.
Jeg vil skyte deg som en hund.
Uten skrupler?
Uten skrupler.
Men De har ikke noe å skyte meg med, -
- og jeg er ingen hund.
Jeg tar deg med opp på værelset mitt...
- og setter deg i fugleburet mitt.
Aller helst vil jeg dø.
Dø? Så tåpelig.
Ved bredden av Comosjøen. Du sa solen alltid skinner der.
Se på muren der ute.
Det er alt du kan se her nede.
Du kan bare kjenne sollyset.
Og du kan bare høre vinden.
På utsiden av den muren har jeg et sted.
En hemmelig hage.
Der blåser det aldri.
Jeg går dit når jeg er engstelig.
Jeg er engstelig hele tiden.
Jeg lengter alltid et annet sted.
Du aner ikke hvor annerledes jeg vil at livet mitt skal være.
Da jeg var liten, rett etter at mor døde...
...håpet jeg at hele hagen min...
...skulle være full av dyr.
De kommer fra...
Jeg vet ikke hvor de kommer fra.
De ville vært der...
...for å passe på meg.
Jeg har et gap i magen.
Jeg vet ikke hvor sorgen min stammer fra.
Og nå deg...
Deg og meg.
Ja, vi må dra.
For å gjøre livet til et helvete for hverandre?
Nei... for å være lykkelige.
Smile inni oss.
Nyte livet et par år... så lenge vi kan...
...for så...
...å dø.
Vil du dø med meg?
Jeg vil aldri dø. Jeg er glad i å leve.
- Nekter du å dø med meg? - Jeg beklager, frøken Julie.
Ikke snakk mer. Jeg går i seng.
Du skjendet meg. Du skylder meg noe.
Her. Takk.
Alt jeg får for å åpne hjertet, og gi avkall på familieæren...
- Jeg advarte Dem. - Du tvang meg.
De forførte meg.
Vi kan gifte oss, og så skille oss.
- Jeg vil ikke fornedre meg. - Fornedre?
Å, som jeg ønsker det ugjort ...! Bare du elsket meg!
Jeg sa De ikke skulle drikke, da snakker De. De bør ikke snakke.
En sommerfugl dør i elskovsakten. Gid jeg også gjorde.
Hva er det De vil? Skal jeg gråte igjen?
Skal jeg kysse føttene Deres igjen?
Jeg har fått nok, frøken Julie.
Dette her gjør vondt.
Frøken Julie, jeg ser at De er ulykkelig.
De lider, men...
...jeg forstår ikke hva De sier.
Folk som meg oppfører seg ikke sånn.
Vi hater ikke hverandre. Vi elsker fordi det gleder oss.
Det er en lek vi leker når vi har fri fra arbeidet.
Men vi har ikke hele dagen og hele natten, slik som dere.
Vet De hva?
Jeg tror De er syk. Jeg er sikker på at De er syk.
Vær snill med meg, John. Snakk til meg som et menneske.
Så vær et menneske selv!
De spytter på meg, men vil ikke la meg tørke det av på Dem.
Hjelp meg. Si hva jeg skal gjøre.
- Hvis jeg bare visste det selv! - Jeg vet det.
Jeg har oppført meg som en gal, som om jeg var vanvittig.
Men hva gjør jeg nå?
Bli her og ti stille. Ingen vet noe.
- Jeg kan ikke bli. Alle vet det. - Nei, og de ville ikke trodd det.
Men tenk hvis det får følger.
Følger.
Da er det bare en ting å gjøre. De må forsvinne med en gang.
Blir jeg med, røper vi oss. De må dra alene.
- Alene? Hvorhen? Jeg kan ikke. - De må!
Før Baronen kommer hjem. Blir De, vet De hva som skjer.
Senere skriver De til Deres far. Han elsker Dem og vil hjelpe Dem.
Han vil aldri gjette at det var meg. Og han vil neppe vite det.
- Jeg drar hvis du blir med. - Er De fra vettet?
Skulle frøken Julie rømme med lakeien sin?
Det ville endt i avisene, og det ville ikke Baronen overlevd.
Jeg er så trett.
Jeg er så forferdelig trett.
Gi meg ordre.
Jeg må bli kommandert.
Jeg klarer ikke å tenke lenger. Jeg klarer ikke å røre meg.
Ser De nå -
- hvor hjelpeløse krek dere er?
Hvorfor spankulerer dere rundt med nesen høyt i sky -
- som om dere var skapningens herrer?
Jeg skal fortelle Dem hva De skal gjøre.
Jeg kommanderer dette:
Gå opp på Deres fars bibliotek.
I skuffen hans er det penger. Hent pengene.
Bli med meg opp.
Gå!
Kom deg opp dit.
- Snakk vennlig til meg. - En ordre klinger alltid uvennlig.
Nå vet De hvordan det føles. Gå nå.
Får jeg lov å gå fra kammerset nå?
Nå var du ganske lurvete.
Gud nåde deg. Hva har du bedrevet?
Du er min kvinne.
Men natten er lang, Kathleen.
All den vinen.
Jeg var fra sans og samling.
Jeg spurte hva du har gjort.
Jeg har så vondt, Kathleen. La oss holde rundt hverandre.
Nei... nei.
Jeg har denne klar til deg.
Til kirken.
Du har alltid sakene mine.
Takk... tusen takk.
Du lovte å bli med meg i morges.
Ja, jeg husker det nå.
Og her er du, med finklærne mine.
Så på med dem, da.
- Hva er dagens tekst? - Johannes Døperen blir halshogd.
Du kveler meg.
Jeg er så trett. Så trett ...!
Jeg er utslitt.
Hvorfor var du oppe hele natten?
Har du sett ansiktet ditt?
Frøken Julie... Hun ville ikke gå.
Hold opp. Hun aner ikke hva som er anstendig.
Hun snakket. Hun trengte å snakke.
Du vet hvordan jeg er.
Jeg legger alltid et slør over folk.
Jeg fremhever de edleste trekk.
Så jeg ser aldri hvem de egentlig er.
Jeg gjorde det med frøken Julie.
Det måtte jo ende med skuffelse.
Vi er alle nødt til å innse at vi er mindre enn vi håpet vi var.
Er det ikke merkelig, egentlig? Hun.
Hva er merkelig?
Alt.
Se meg rett i øynene.
Ja.
Er det mulig?
Er det mulig ...?!
Ja, det er det.
Det er forferdelig! Jeg kunne klore ut øynene på deg!
Det er min oppriktige mening. Det er ekkelt. Det er motbydelig!
- Er du sint på henne? - Nei, jeg er sint på deg!
Det var tarvelig gjort av deg! Den stakkars unge kvinnen.
Jeg blir ikke hvis man ikke kan respektere herskapet.
- Er du sjalu på henne? - Nei, ikke på henne.
Var det Clara eller Sophie, så ville jeg vært det.
Jeg vil ikke arbeide i et hus hvor folk ikke kan oppføre seg anstendig.
Ville du? Du har dratt deg selv ned i sølen.
Kom deg ut! Ut!
- Ut med deg! - Hvorfor skal du respektere dem?
Vet du ikke det? Du som tror du er så skarp.
Det viser at de ikke er det spøtt bedre enn oss.
Da er det ikke noe som ansporer oss til å forbedre oss.
Har du tenkt på Baronen? All motgangen han har måttet tåle.
Jeg vil ikke bli her lenger og måtte se ham i øynene.
Og så med en som deg. Hvorfor ville hun ha en som deg?
Hadde det enda vært en av hennes egne, en bedre mann.
Hun som ville gi hunden gift fordi den løp etter skogvokterens kjøter.
Du er god nok som du er, men det er forskjell. Rang er rang.
Jeg blir ikke her lenger.
Vi reiser den 14. oktober. Ja, du blir også med.
Du kan jobbe som portner, eller på kontor i staten.
Lønnen er lavere, men sikker, og enker og barn får pensjon.
Skal jeg planlegge min død så du kan få pensjon?
Beklager, jeg har andre fremtidsplaner.
Hvem er det som går rundt der oppe?
Kan det være Baronen? Allerede?
Hør nå.
Hvis jeg reiser, får jeg aldri en ny stilling som denne.
Hvorfor skulle du reise?
Du har ikke sett mye av verden. Hvorfor skulle du reise?
Når Baronen reiser den 14. oktober, så reiser vi også.
Vi har vært sammen i flere år nå. Ikke glem forpliktelsene dine.
La oss håpe at Baronen aldri oppdager -
- hva som skjedde på kammerset til en lakei her på Sankthans.
Gå og barber deg. Han må ikke se deg i en slik forfatning.
Jeg går tur med hunden, og når jeg kommer tilbake -
- går vi i kirken, der du kan be Gud om tilgivelse.
Så ber jeg ham hjelpe oss. Oss alle.
Herregud som De ser ut.
Hva ...? Hvordan ser jeg ut?
De er blek som et lik.
- Solen står opp. - Og trollene danser.
Ja, de har danset hele natten.
Jeg har pengene.
- Hvor mye? - Jeg tok alt sammen.
Bli med, vær så snill. Jeg kan ikke reise alene.
Ikke i dag. På Sankthansdagen er toget alltid stappfullt.
Jeg kan ikke reise alene -
- midt i den grå og svarte trengselen på toget.
Folk vil se på meg som om de visste alt.
Det er så nydelig ute.
I hagen.
Jeg viste deg aldri den lille bekken min, hva?
Du ville likt den, med alle blomstene mine.
Frøken Julie.
Jeg blir med, men da må vi dra med en gang.
Hva er det?
- Kanarifuglen min. - Skal vi drasse på et bur?
- Jeg reiser ikke fra den. - Sett fra Dem buret!
Det er det eneste jeg tar med.
Sett fra Dem buret, sier jeg!
Kathleen kan komme når som helst.
Hør her. De går ut hoveddøren.
Jeg bruker bakdøren. Vi møtes ved porten.
Sett fra Dem fuglen nå! Kathleen passer på den.
Nei, min lille fugl. Han får ikke lov å ta deg.
- Nei. - Fuglen!
Få den!
Min lille fugl, han får ikke ta deg.
For guds skyld, ti stille!
Drep meg også! Drep meg!
Du dreper et uskyldig dyr uten å blunke!
Jeg hater og forakter deg.
Det er blod mellom oss.
Jeg forbanner det øyeblikket jeg så deg.
Jeg forbanner den dagen jeg ble født.
Drep meg også.
Tror du ikke jeg tåler synet av blod?
Tror du jeg er svak?
Jeg skulle gjerne sett ditt blod, din hjerne ligge der på bordet!
Se hele ditt kjønn drive rundt i blod som den lille fuglen min!
Du tror jeg er svak!
At jeg elsker deg fordi skjødet mitt begjærte din sæd!
Tror du jeg bærer yngelen din under mitt hjerte, -
- nærer det med mitt blod og gir det ditt navn?
Hva heter du, i det hele tatt?
John... og så? Hva heter du til etternavn?
Kanskje du ikke har noe. Jeg blir fru Lakei, fru Møkkdynge.
Hund, som bærer mitt halsbånd! Knekt, som bærer mitt banner.
Jeg deler deg med Kathleen, min egen tjenestepike, -
- og de andre trengende kvinnene som arbeider her.
Du tror jeg er feig og vil flykte.
Nei, jeg blir, og lar lynet slå ned.
Far kommer hjem.
Han finner skrivebordet brutt opp, og pengene er vekk.
Da vil han ringe etter sin lakei og tilkalle politiet, -
- og så forteller jeg dem alt.
Det skal bli godt å få slutt på det.
Så får far slag og dør, -
- og så er det ute med oss alle sammen.
Og så finner vi ro og evig hvile.
Baronens ætt blir utslettet, og lakeiens fortsetter på barnehjem.
Der snakker kongeblodet.
Ender i rennesteinen og dør i fengsel.
Bravo, frøken Julie. La lakeien kjenne sin plass.
Hva er det som foregår?
Som dere griser til.
Du er en kvinne, Kathleen.
Du er min venn.
Du må forstå meg.
Du må høre på meg.
Jeg vil ikke høre noe, frøken Julie. Hva skjer?
Hva er det?
- Kathleen, du må forstå meg. - Jeg vil ikke forstå noe.
Du må høre på meg.
Vil De få John til å reise med Dem, må jeg stanse dere begge.
Ti stille, Kathleen, og hør på meg. Jeg kan ikke bli her.
John kan heller ikke bli her, så vi må vekk herfra.
- Hva for noe? - Jeg fikk en idé.
Alle vi tre...
...kan reise utenlands sammen og åpne hotell.
Jeg har penger, bare se.
John og jeg kan drive det, -
- og du kan lede kjøkkenet. Ville ikke det vært storartet?
Si nå ja, Kathleen. Bli med oss.
Du må ut og oppleve verden.
Du aner ikke hvor festlig det er å kjøre tog.
Vi snakket akkurat om det. Det vil du like.
Tog som fløyter, vogner som stopper.
Bjeller som ringer oppe og nede.
Du vil stå... Nei, du vil trone i kjøkkenet som en dronning.
Selvfølgelig skal du ikke stå ved komfyren selv.
Du skal gå i fine klær når du hilser på gjestene.
Du er veldig vakker, Kathleen. Jeg smigrer deg ikke.
Du finner deg en mann. En rik englender er lett å kapre.
Vi blir rike. Vi bygger en villa ved Comosjøen.
Det regner der...
...litt...
...av og til...
...men av og til får vi solskinn også.
Selv om det ser mørkt ut.
Og...
...så...
Eller vi kan reise hjem igjen.
Komme tilbake hit, eller...
...et annet sted.
Tror De på dette selv, frøken Julie?
- Om jeg tror på det selv? - Ja.
Jeg vet ikke.
Jeg vet ikke noe lenger.
Ikke noe som helst.
Så du hadde tenkt å rømme?
Rømme? Det var da store ord.
Du hørte frøkenen. Hun er trett etter å ha vært oppe hele natten, -
- men planen kan godt fungere.
Mener du jeg skulle bli kjøkkenpike for henne? Henne?
Snakk pent når frøkenen er til stede. Forstår du?
Hør på deg selv.
Du ville hatt godt av å lytte litt mer og snakke litt mindre.
Hun er husets frue.
Hvis du forakter henne for det hun har gjort, burde du forakte deg selv.
- Jeg har alltid respektert meg selv. - Og sett ned på andre.
Jeg har aldri gjort noe som var under min stand.
Baronens kokkepike har aldri stått i med svinedrengen.
Du har hatt meg, og der har du vært heldig.
Heldig? En mann som stjeler fra Baronen?
Du er meg en fin en.
Du som ikke kan respektere husfruen lenger.
John...
Blir du med meg i kirken? Du trenger en god preken.
Nei...
Jeg blir ikke med i kirken i dag.
Gå alene, du, og bekjenn dine synder.
Ja, det skal jeg...
...og jeg kommer hjem med nok tilgivelse til deg også.
Jesus led og døde på korset for vår skyld.
Kommer vi til ham med åpent hjerte, tar han på seg våre synder.
Tror du virkelig på det, Kathleen?
Det har jeg trodd på hele mitt liv.
Derfor står jeg her nå med min barnetro.
"Der hvor synden er størst som blir også nåden størst."
Gid jeg hadde din tro.
Den er ikke alle gitt, uten Guds særlige gunst.
Ikke alle fortjener den.
Til hvem gir han den?
Det vet bare Gud.
Det er en nådegave, frøken Julie...
...og Gud skjeler ikke til stand, -
- bare at de siste skal bli de første...
Så han hjelper altså de siste?
Og det er lettere for en kamel å komme gjennom et nåløye, -
- enn det er for den rike å komme inn i Himmerike.
Sånn er det bare, frøken Julie.
Javel...
Da går jeg, alene.
Når jeg går forbi stallgutten, sier jeg til ham -
- at han ikke må slippe ut hestene, -
- i tilfelle noen vil dra før Baronen kommer hjem.
Farvel.
- Hva ville du gjort i mitt sted? - I Deres sted?
Skal vi se.
Som en fornem dame, som en kvinne...
Etter et slikt feiltrinn, som en som er falt.
Jeg vet ikke.
Jo...
Jeg vet det.
- Med denne? - Ja...
Men jeg ville ikke gjort det.
Jeg ville ikke.
Forstår De?
Det er forskjell på oss to.
Det er samme forskjell som mellom mann og kvinne.
At rike ikke kommer til himmelen, det er løgn, ikke sant?
Baronen er hjemme. Tenk om Kathleen...
Han har sett skrivebordet sitt.
Det er John, Deres Nåde.
Ja, Deres Nåde.
Straks.
Om en halv time, Deres Nåde.
Ja, om en halvtime.
Han ringte etter støvlene sine. Han vil ha kaffe om en halvtime.
En halvtime.
Jeg er utslitt. Jeg vet ikke hva jeg skal gjøre.
Rømme, bli, leve...
...eller dø.
Du vet hva jeg vil, men jeg vet ikke hvordan.
Få meg til det.
Kommander meg. Jeg lystrer som en hund.
Jeg kan ikke.
Jeg vet ikke hvorfor.
Det er som om bare jeg går i denne jakken...
...så kan jeg ikke kommandere Dem.
Jeg hørte nettopp stemmen til Baronen.
Jeg kan ikke forklare det, men...
Det er den forbannede gårdsgutten jeg har på ryggen.
Jeg gjør som jeg får beskjed om.
Hvis Baronen kom ned hit og befalte meg å kutte strupen...
...så ville jeg gjort det på flekken.
Så lat som om du er ham.
Og at jeg er deg.
Har du sett en tryllekunstner på teater?
Tryllekunstneren sier: "Gjør alt jeg sier."
Og det gjør hun.
Han sier: "Ta kosten."
Og så tar hun den.
Han sier "fei", og så feier hun.
Jeg ser sølv og gull, og alle stjernene.
Som når jeg sovnet som barn.
Jeg svever ut vinduet og opp i himmelen.
For en frihet, omgitt av glitrende krystaller.
Og mørket er ikke mørkt lenger.
Det er varmt og trygt, som foran peisen.
Det er deg...
Og jeg står foran ilden.
Så deilig og varmt det er.
Og det er så stille...
...og så lyst.
Her er kosten.
Gå ut på låven.
Bruk den.
Gå nå, mens det er lyst.
Ta tunnelen, så De ikke møter Deres far.
Takk.
Si at de første også kan motta nådens gave.
- Selv om du ikke tror på det. - De første?
Nei, det kan jeg ikke.
Men vent...
Frøken Julie, nå har jeg det.
De hører jo ikke til blant de første lenger.
Nå er De blant de siste.
Jeg er en av de siste.
Og de første skal være de siste.
Ikke snakk. Ikke tenk. Ikke tenk.
Gå nå, frøken Julie. Det er eneste utveien.
Gå.
Vent.
Jeg sender dere ut i verden.
Se! Dere er som lysende, fargerike stjerner.
Vannet er himmelen deres.
Vet dere det, mine blomster?
Ja.
Alt er mye større enn de små bitene.
Vet dere det?
www.HoundDawgs.org Newest NORDiC RETAiL!
Få din egen konto gratis. Skrive til oss på hunddawgs@gmail.com
Oversettelse: Tron Furu Scandinavian Text Service 2014